open-index/open-wikipedia-markdown huggingface dataset:
Open Shortest Path First

L**'Open Shortest Path First** a l'è on protocoll de routing a link-state per i red fondaa in su l'Internet Protocol. L'è 'n interior gateway protocol, ciovè l'è doperaa dent de on unegh sistema autonom.

El permètt de belanzà el caregh e de autenticà i messagg.

## Riferiment
* Protocolli di routing

## Vos corelaa
* Quagga (software)
* IEEE 802.1aq
Liriope (pianta)

El ***Liriope*** a l’è on géner piant bass compagn de l’èrba, de l’asia orientàl e sud-orientàl.

Quajvuna di speci la ven despèss dopràda in del paesismo di latitudin temperàa. Segond la classificazion APG III, el ven miss ind la famiglia di Asparagacei, ind la sòtt-famiglia di Nolinoidei (innanz l’èra classificàa in di Ruscacei). Compagn di tanti monocotiledon liliòid, a l’è stàa classificàa ‘na vòlta cont i Gili ind la famiglia di liliacei; l’è stàa anca miss dent ind la vèggia famiglia di  Convallariaceai. El gener l’è inscì ciamàa per via de la  liriope  de la mitologia grèca. 

## Coltivazion
Forsi el *Liriope muscari* l’è quèll pussée spantegàa ind la coltivazion e l’è consideràa adàtt ai zònn climatich USDA de la 6 a la 10.

Di spigh di fior perlopù vioeula-bloeu comparen de tarda estaa, e ne vegnen su pussée cont ona o dò dòsi de ingrass miss giò prèst ind la stagión. Adèss a gh’è disponìbil 'na fila de varietàa bon de giontàgh di color òr e argent ai situazión de ombrìa.  

## Speci

# *[[Liriope graminifolia]]*  (L.) Baker - Filippine; spantegàa ind la pupart de la Cina.
# *[[Liriope kansuensis]]* (Batalin) C.H.Wright - Sichuan, Gansu
# *[[Liriope longipedicellata]]*  F.T.Wang & Tang - Sichuan
# *[[Liriope minor]]*  (Maxim.) Makino - Giappon, Isola Ryukyu, spantegàa ind la pupart de la Cina.
# *[[Liriope muscari]]* (Decne.) L.H.Bailey - Giappon, Corea, spantegàa ind la pupart de la Cina.
# *[[Liriope spicata]]* Lour. - Giappon, Isola Ryukyu, Corea, spantegàa ind la pupart de la Cina.

## Referiment
Zònn climatich USDA

I **zònn climatich USDA** hinn di zònn che ‘l territòri el ven dividùu al fin de juttà in la scèrna di piant che pòden vèss miss giò in giardin. El territòri l’è dividùu in zònn a segonda de la temperadura mìnima.

## Riferiment


## In alter proget wikimedia
Scartament redutt

Per **scartament redutt** se intend on quajsevoeur scartament che l'è men de quell standard de 1'435 mm.

De solit el scartament redutt a l'è doperaa foeura de la "linia principala", indova che l'è doperaa el scartament standard o 'n scartament pussee gross compagn de quell iberich o de quell russ. El scartament redutt l'era assee convenient in montagna e indova che gh'è de besogn di curv strencc, degià che se gh'è minga i ass independent - soluzion moderna e minga inscì spantegada - el permett di ragg de curvatura assee bass. Eren doperaa despess anca per i ferrovij minerari o per i merci locai.

El scartament redutt el limita no, in via de principi, la velocità o la grandezza di rotabij: per esempi in sui lign de 1'067 mm del Giappon gh'è di tren che vann a 160 km/h e in sui lign a 610 mm de l'Australia giren di locomotiv largh quatter volt el scartament e alt anca pussee de 3 meter.

## Esempi de scartament redutt
*381 mm (scartament minim)
*Scartament a 600 mm o du pee (610 mm)
*Scartament a 750 mm
*Scartament bosniach (760 mm)
*Scartament imperial (762 mm)
*Scartament a trii pee svedes (891 mm)
*Scartament a 900 mm
*Scartament de trii pee (914 mm)
*Scartament metrich italian (950 mm)
*Scartament metrich (1'000 mm)
*Scartament giappones (1'067 mm)
*Scartament a 1200 mm (doperaa soratutt di funicolar)

## Riferiment
*Cambridge

## Vos corelaa
*Ferrovia Decauville
*Ferrovia forestala

## Alter progett
Liriope graminifolia

El **liriope graminifòlia** l'è 'na specie de lirìope, la soa altèzza l'è de crica 25 cm, l'è semperverd, d'estaa el manda foeura di fior de colór roeusa ciàr.

## Riferiment
Caducifoeuj

Con **caducifoeuj** a se voeur dì, in botanica on organismo vegetàl (alber o arbust, de èrba o de legn) che ‘l pèrd i foeuj ind la stagión sfavorévol (stagión frèdda de l’invèrna ind la zòna temperada o sècca ind la zòna scottenta). I foeuj di piant caducifoeuj vegnen ciamàa **càduch** e 'l fenòmen che ‘l càosa la crodada a l’è ciamàa abscission. La crodada di foeuj l’è ciamada in del sò insèma **desfojazion** .

A l’è ona caratteristica spantegada soratùtt infra i latifoeuj e rara infra i conifer; on esempi de conìfera caducifoeuja l’è el gener del làres (*[[Larix]]*). Inscambi, di esempi di piant caducifoeuj infra i latifoeuj hinn la nèspola comùn (*[[Mespilus germanica]]*), el piazzarèll (*[[Sorbus domestica]]*), el lazzarin (*[[Crataegus azarolus]]*), el Berberis vulgaris (*[[Berberis  vulgaris]]*), el fò (*[[Fagus sylvatica]]*), el cornàa (*[[Cornus mas]]*), il zezuìn (*[[Ziziphus jujuba]]*) e di alter anmò.

A l’incontrari i piant che mantegnen i foeuj anca in del cors de la stagión sfavorevol vegnen ciamàa sempervèrd. A dispètt del sò nòmm, nanca i piant sempervèrd mantegne i foeuj per semper , ma domà per on quàj agn, segond al specie, foeura che quèj del  gener *[[Welwitschia]]*.

## Riferiment


## Vos correlad

* Sempreverd
* Latifoeuj
* Fabisògn de frècc
* Fabisògn de cald
* indormenza
Rangh ferroviari

El **rangh ferroviari** a l'è la categorìa dada a 'n treno che la ghe permett de andà a di vari velocità in su la linia.

Hinn de solit fondaa in su la capacità del treno de compensà per l'accelerazion minga compensada, degià che de quell valor l'è possibel capì a che velocità el pò rivà on treno e restà segur e confortevol paj passegee.

## Per Pajes
### Italia
In Italia gh'è tradizionalment quatter rangh:
*Rangh A, doperaa di locomotiv isolaa e alter mezz.
*Rangh B, doperaa de solit di carrozz men prestant e de 'na part di mezz linger, soratutt quèlla per el traffegh local e suburban, de solit quej che riven no a 160 km/h
*Rangh C, doperaa di carrozz e di mezz linger pussee boni e quej de l'Alta Velocità.
*Rangh P, doperaa di mezz cont el Pendolin.

El rangh l'è poeu doperaa in su la linia per indicà la velocità massima de tegnì, foeura che per el rangh P, segnaa domà in la scheda treno.

### Spagna
In Ispagna el rangh l'è daa de on numer, che 'l indega la velocità massima general del treno, e de 'na lettera, che la indica l'accelerazion lateral massima mìnga compensada. I letter a hinn N, A, B, C (che l'è doperaa no) e D, de solit doperaa per i treni pendolant, compagn de l'autotreno Renfe 598.

Hinn doperaa per la velocità massima in linia, indicada cont di segnai de forma romboidala.

### Svizzera
In Isvizzera el rangh l'è ligaa ai caratteristegh ferroviari del treno e l'è pensaa per garantì ona condotta segura: i mudament che revarden la velocità a segonda del rangh hinn segnalaa da di segnai tond.

## Riferiment
*SEGNALI DI VELOCITÀ MASSIMA E DI RALLENTAMENTO
Distance vector

On **distance vector** a l'è 'n algoritm de routing dinamich, che 'l tegn donca in cunt el stat attoval de la red per creà i sò tabell de routing.

El sò principal problema l'è quell del "count to infinity", ciovè quand che on tocch de la red el perd la connession e 'l router pussee vesin el proeuva a scoltà i alter e tacchen a mandàss di dacc fallaa finna a l'infinii.

## Riferiment
* RFC

## Vos corelaa
* Algoritm de Bellman-Ford
* Link-state
* Routing information protocol
Berberis darwinii

La **Berberis del Darwin** (*Berberis darwinii* Hook.) a l'è 'n arbust semperverd desquattà del Charles Darwin in del 1835 che  ‘l partèn alla famiglia di Berberidaceae, originari de l’America del sud.
La raggiòng ‘n’altèzza de 1,5 m, la gh’hà di spin e di foeuj piscinìnn compagn de quèj di àgher. La butta i fior infra in mes de april e magg. In del giardinagg la ven doprada isolada o in grupp. 

## Galleria d'immagin

Image:Berberis darwinii 1.jpg|
Image:Berberis darwinii 2.jpg|
Image:Berberis darwinii 3.jpg|
Image:Berberis darwinii 04.jpg|
Image:Berberis darwinii 05.jpg|

## Riferiment
Berberis verruculosa

La **Berberis verruculosa** a l’è ‘na varietà de Berberis semperverda de forma inarcada. La gh’hà di foeuj piscinìnn, de colór verd lùster con di bòrd spinós. La butta di fior molto vistós giald- òr in del mes de magg. In del giardinagg la pò vegnì doprada isolada,  in grupp o anca a fa su di sces.

## Galleria d'immagin

## Riferiment
Ombrèlla

* **[[Ombrèlla (botanica)|ombrèlla]]** - in botanica on tipo de fiorescenza.
* **[[Ombrèlla (accessori)|ombrèlla]]** - acessòri per fà ombrìa o guardà de la pioeuva.
Round Trip Time

El **Round Trip Time** a l'è in di telecomunicazion el temp che 'l passa de l'invio de 'n segnal e la soa ricezion e conferma de ricezion. L'è doperaa soratutt in di protocoj, compagn del Transmission Control Protocol, che domanden di acknowledgement per stimà cont i vegg temp quand che rivarann i alter.

## Riferiment
*Are your pipes too big?

## Vos corelaa
*Latenza (ingegneria)
Stazion de Milan Tebald

La **stazion de Milan Tebald** (*stazione di Milano Tibaldi* in italian) a l'è 'na fermada ferroviaria in su la ligna de cintura de Milan, ciamada inscì perchè l'è in del vial omonem, in su la circonvallazion esterna de Milan e arenta a l'Università Bocconi.

## Costruzion
L'è stada scominciada in del 2020, quand che la circolazion ferroviaria l'è sospenduda in tra el 28 de giugn e 'l 31 de agost, cont di lavorà anca in sui scar de la stazion de Milan Porta Romana. L'è stai inaugurada el 5 de dicember del 2022 e la sarà attiva del 11 december 2022.

In sui cartej a l'è mostrada 'me "Milan Tebald - Università Bocconi", degià che l'è proppi vesina a l'atenee omònim.

## Struttura e impiant
La gh'ha dò banchinn laterai, voeuna per ogni binari de marcia.

## Moviment
L'è servida de la linia S9 del servizzi ferroviari suburban de Milan, che conlighen Saronn a Albairaa. In futur la farà part anca de la ligna a sercc.

## Riferiment
*Lavori per realizzare la fermata Milano Tebaldi 
*Fine lavori nel 2023 per un intervento attento all’ambiente. Maran-Granelli: “La Circle line prende forma, struttura strategica per la città”
*Mobilità. Scali ferroviari, al via i lavori per la stazione Tibaldi
Canna (botanica)

La ***Canna*** L. l’è l'ùnegh géner de la famiglia di **[[Cannaceae|Cannacei]]**, e ‘l gh’hà dent lì adree a 50 speci originari di región tropicàj e sòtt-tropicàj de l’America, a comenzà del sud di Stat Unii fin a l’Argentina..

Quajvuna di speci l’è stada introdotta e la s’è naturalizzada in di zòn tropicàj e sòtt-tropicàj di alter continènt. 

Intra i speci coltivàa ‘me di piant ornamentàj la pussée conossùda e oramai adattada ai región mediterranei d’Italia, che la riess a vegetà de bon anca al settentrión l’è la  *[[Canna indica]]* che l’è ‘na pianta rizomosa con di foeuj grand ovàl-lanceolàd, di fior con di corònn tubolàr molto avèrt, miss insèma a fa su di fiorescenz a la fin d’on fust cilindrich e carnós. Infra i alter speci e varietà, ricòrdom quèj cont i fior grand derivàd di incroseggiadùr infra  la *Canna indica* la *[[Canna nepalensis|Canna nepalensis]]* e la *[[Canna discolor|Canna discolor]]*, che gh’hànn di fiori che pòden vèss coloràa de de giald, arancion, ross e i vari sfumadùr de mèzz, di vòlt smaggiàa con di colór in contrast infra de lor, oppùr di fior compagn di orchidei; el fogliàmm, molto decoratìv, l’è de divèrsi colór che vànn del verd ciar o scur al bronz-rossaster. 
Pòden toccà su i 1,5-3 m de altèzza. 

## Tassonomia
El gener *Canna* el tira denter divèrsi speci e varietà infra i quàj quèj chì: 

## Utilizzazion
A vegnen dopràa ‘me di piant ornamentàl, per el colór di sò fior e l’eleganza del fogliàmm, in di parch e in di giardìn a compònn di preous e di bordùr, oppùr vegnen miss in di vas grànd in sui terràzz. 

## Coltivazion

La gh’hà besògn d’ona esposizión al sol tucc el dì, de on terrén assosènn fèrtil per via di ingrassadura orgànich bondant, moresìn, porós, frèsch. La gh’hà paura de la siccità e del gel, per quèst i rizòma gh’hànn de vèss tòlt via del terrén in autùn; ind la bella stagión i servissen di fornidùr regolàr de ingràss orgànich e mineràl e di dacquàd bondant.  
 
La moltiplicazión la ven fada al princippi de la bèlla stagión, per mèzz de la división di rizòma, miss in precedenza a vegetà apèna sotterràa in di cassón, di lètt cald o in serra, ch’hànn sviluppàa di gètt noeuv, cont el separà i divèrsi tochèj lassandogh 1-2 germèj che poeu i vegnen piantàa. 
 
La ven riprodòtta anca per mèzz de la somènza, e cont i giust cur e furbarij, se pòden ottegnì di piant fiorìd de lì a 6 mes del semineri. 

## Riferiment
Tartuffol

* **[[Chrysanthemum|Tartùffol]]** - in botanica, sinònim de sancarlìn, l'è el nòmm comùn che l'indica i piant del Gener Chrysanthemum.
* **[[Tuber (micologia)|Tartùffol]]** - in micologia l'è sìnònim de trifola ind la soa varietà bianca 
* **[[Helianthus tuberosus|Tartùffol]]** - in botanica l'è on nòmm comùn de l' Helianthus tuberosus.
* **[[Helenium|Tartùffol]]** - in botanica l'è on nòmm comùn di piant del géner l' Helenium.
## Riferiment
Ferrovia Fiorenza-Roma (direttissima)

La **** a l'è 'na ferrovia italiana a volta velocità  longa  km.

Verta del , l'è in Toscana e Lazzi e l'è de proprietà de Red Ferroviaria Italiana.  

L'è servida di treni Le Frecce de Trenitalia e de Italo de Nuovo Trasporto Viaggiatori per l'olta velocità e anca de 'n quaj treno regional assee velos.

## Riferiment
*Sitt de RFI

## Alter progett
Cintura sud de Milan

La **cintura sud de Milan** a l'è 'na brev linia ferroviaria milanesa che la conliga la stazion de Milan San Cristofen a la Stazion de Milan Rogoree che la passa per Romol e Porta Romana.

## Storia
La linia l'è verta el primm de giugn 1891 per permett ai treni merci che rivaven de Bologna, Genoa e Venezia de traversà no la stazion centrala de l'epoca e rivà a la svelta al scal de Porta Sempion. El 15 de november 1915 l'è attivaa el bivi Nivili Grand a San Cristofen per conligà anca la ferrovia per Mortara.

Con la riforma del noeud de Milan del 1931, la soppression del scal de Porta Sempion e la vertura de la noeuva stazion centrala la cintura sud la perd reson d'esist e la resta bona, de facc, domà 'me raccord in tra la ferrovia Milan-Mortara e 'l rest de la red ferroviaria nazional e l'è donca doperada domà de 'n quaj treno merci e raro treno local.

El traffigh regolar passeggee, voramai limitaa a 'n quaj local Milan-Lissandria, el gh'ha avuu fin el 28 de magg 1994: resten domà di minga regolar treni per Pavia e Piasenza.

El 24 de dicember 2004, con l'istituzion del servizzi ferroviari suburban de Milan ghe torna sora on servizzi passegee regolar, quell de la linia S9, che la conliga Saronn a Albairaa-Vermezz a travers de 'sta linia, oltra che de la linia de cintura de Milan.

### Progett
Con la saradura de la stazion de Milan Porta Genoa l'è previst che i treni regionai sien instradaa in su la cintura Sud per rivà a la stazion de Rogoree. L'è in costruzion, de completà in del 2023, la stazion de Milan Tibaldi e 'l spostament de Porta Romana, per permett on interscambi pussee bon con la linia 3 de la Metropolitana de Milan.

## Riferiment
*StagniWeb
Argyranthemum frutescens

L**'Argyranthemum frutescens** (in precedenza classificàa 'me **Chrysanthemum frutescens**) l'è ona pianta semperverda che la butta di fior bianch de magg a ottober che in di clima dolz duren tutt l'ann. La resist nò al frècc. L'è alta 60 - 90 ghèi e larga 50-80.


File:Daisies (Argyranthemum frutescen).jpg
File:Argyranthemum frutescens (aka).jpg
File:Strauchmargerite Argyranthemum frutescens.jpg
File:Argyranthemum frutescens J1.jpg


## Riferiment
Ferrovia Venezia-Verona (AV)

La **** a l'è 'na ferrovia italiana a volta velocità che la conligarà Venezia a Verona longa  km. Incoeu l'è in pee domà in tra Padova e Venezia.

Verta del , l'è in  e l'è de proprietà de Red Ferroviaria Italiana.  

La sarà servida di treni Le Frecce de Trenitalia e de Italo de Nuovo Trasporto Viaggiatori.
## Riferiment
*Sitt de RFI
Sporofitt

El **sporofìtt**, in del ciclo de vita con alternanza de generazion, l’è la forma diplòida pluricellulàr, che la deriva de l’unión de du gameta. Adrée al procèss de la meiosi el sporpofìtt el prodùss di spòr aplòid che menen poeu a la formazión del gametofitt.

El sporofitt el se sviluppa per mitosi del zigòt, on ammàss de cèllul anca lù diplòid, ottegnùu de l’unión de cèllul aplòid divèrsi, i gameta, prodòtt de orghèn specializza ciamàa gametang.

El sporofìtt in di piant pussée progredìd l’è la part pussée evidenta (a se pò dì che ‘n alber l’è ‘n’enòrme sporofitt) inveci el gametofìtt l’è piscinìn e ‘l dipend del sporofìtt per el mangià. Al contrari, in di temp molto indrée, quand che i primm piant, che gh’aveven nananmò di tessùu vascolàr, ‘me i piant sòta el nòmm de briofitt (hinn part di briofìtt i piant marcantiofitt, le antocrotofitt e i mus'c), el gametofitt l’era la part dominanta in quèj cicli de vita chi con alternanza de generazion.
Moviment Libertari

El **Moviment Libertari** a l'è 'n partii politegh italian che 'l corr no ai elezion e 'l predica el votà no fondaa del Giorgio Fidenato e del Leonardo Facco.

El sostegn di posizion de libertarism de destra, despess arent a l'anarco-capitalism e a favor del standard dor, tant che el sò color l'è l'or. L'è anca vesin ai moviment independentista de l'Altitalia.

L'è in pee 'me moviment del 2005 e 'me partii del 2007. Deciara de vèss ispiraa al liberalism classegh del John Locke e di pader fondator di Stat Unii.

I sò icon a hinn Ferdinando Galiani, Cesare Beccaria, Filippo Mazzei, Emerico Amari, Carlo Cattaneo, Gaetano Mosca, Vilfredo Pareto, Luigi Einaudi, Bruno Leoni e Gianfranco Miglio.

L'è cognossuu per i sò battaj per permett la coltivazion OGM in Italia.

## Ligamm de foeura
*Sit offizial
Dryopteridaceae

I **Driopteridàcei** (**Dryopteridaceae** Herter, 1949) hinn ona famiglia de fìres leptosporangiad in del'ordin di polypodiàj. La gh’hà dent pressappòch 1700 speci e l’è spantagada in tutt el pianètta. L’è fada su de piant terrèster che cressen in sui ròcc o de epifìtt o em-iepifitt. Tanti de lor vegnen coltivàa ‘me di piant ornamentàl. I géner pussée spantegàa hinn l’*Elaphoglossum* (600), el *Polystichum* (260), el *Dryopteris* (225) e 'l *Ctenitis* (150). Sti quatter géner chì gh’hànn denter circa el 70% di speci.

I Driopteridacei s’a hinn destaccàa geneticamént di alter famili di *Eupolypods*  pressppòch100 milión de agn fa

## Descrizion
Di Rizoma generalment robùst, strusànt, ascendént o dritt, di vòlt rampegànt, con di tricòma minga clatràa in su la scima. Di frasch generalment mònomòrfich, men despèss dismòrfich, di vòlt scheiós o gandolàr, men despèss pelós. Di picój cont on mucc de serc, di conligament vascolàr a anèll, rarament in nùmer minga pussée de 3. Di sòri de sòlit redónd. Di sporang dospòst a trée fil, di gambit curt o longh; di spòr de la forma di rènn. 

## Gener
Quèlla tavola che gh’è chichicnscì la fa vedè i nòmm di géner de *Dryopteridaceae* che vegnen accettàa al dì d’incoeu e i sò sinònim.

: 

## Stòria
In del 1990, el Karl U. Kramer e i alter autór che gh’hànn lavoràa adrée insèma hànn definìi i *Dryopteridacei* d’ona manera molto slargada tal de tiràgh denter i di famili compagn di *[[Woodsiaceae|Woodsiacei]]* (*[[sensu lato]]*), i *[[Onocleaceae|Onocleacei]]* e la pupàrt di *[[Tectariaceae|Tectariacei]] *.

I studi de filogenesi molecolàr hànn consideràa ‘me pòlifiletica la descrizion del Kramer  di *Dryopteridaceae* e l’è stada mettuda de part del Smith e quèj che gh’hànn lavorà insèma a lù in del 2006.

L'inclusion di *[[Didymochlaena]]*, di *[[Hypodematium]]* e di *[[Leucostegia]]* in di Dryopteridaceae a l’è incèrta. In del caso che sti chì vegnìssen tòlt via, alóra la famiglia, de bon, l’è considerada ‘me mònofilìaca in de l’analisi cladistica.  Di autór hànn giamò consideràa quèll géner chì defoeura di *Dryopteridacei*.

La *[[Nothoperanema]]* l’è adèss tirada denter in de la *[[Dryopteris]]*. In del 2007, on studi de filogenética de la sequenza de DNA l’ha fàa vedè che la *Pleocnemia* la doria vèss traslocada di *Tectariaceae* ai *Dryopteridaceae*.

In del 2010, ind ona pubblicazión académica in sui fìres bolbitidòid , l’*Arthrobotrya* l’è stada "resuscitada" del *Teratophyllum*. De lì adrée, in de l’istèss ann, la *Mickelia* l’è stada descrivuda ‘me on géner noeuv.

‘Na quàj specie l’è stada tòlta via del géner *[[Oenotrichia]] * de già che la ghe partén nò e anca de la  famiglia di *[[Dennstaedtiaceae]]* ‘doe la *Oenotrichia* *stricto sensu* l’è classificada. Sti speci chì l’è probabil che partegnen ai  *Dryopteridaceae*, ma ‘l gh’è stàa dà nananmò on nòmm genérich. 

## Riferiment
Berberidaceae

La famiglia di Berberidacei (***Berberidaceae***) l’è ona famiglia di piant bicotiledón che la tira dent 574 speci raggruppàd in 10 géner. La famiglia la gh’hà dent di arbust e di èrb, despèss spinós, spantegàa in di región temperàa e in quèj sub-tropicàj.

In Italia a gh’è trii géner ch' ahinn part de quèlla famiglia chì: 
* Epimedium, spontani, de èrba
* Berberis, spontani arbustìv
* Mahonia, originari de l'America, coltivàa

## Sistematica
Second l'ultima revision del la classificazión filogenetica questa famiglia chì la conta 701 speci raggruppàd in 18 géner. El sol géner *Berberis* el conta lì adrée a 600 speci. Adèss i géner comprés hinn:  
* *[[Aceranthus]]*  C.Morren & Decne.
* *[[Achlys]]*  DC.
* *[[Berberis]]*  L.
* *[[Bongardia]]*  C.A.Mey.
* *[[Caulophyllum]]*  Michx.
* *[[Diphylleia]]*  Michx.
* *[[Dysosma]]*  Woodson
* *[[Epimedium]]*  L.
* *[[Gymnospermium]]*  Spach
* *[[Jeffersonia]]*  Barton
* *[[Leontice]]*  L.
* *[[Mahonia]]*  Nutt.
* *[[Nandina]]*  Thunb.
* *[[Plagiorhegma]]*  Maxim.
* *[[Podophyllum]]*  L.
* *[[Ranzania (botanica)|Ranzania]]*  T.Ito
* *[[Sinopodophyllum]]*  T.S.Ying
* *[[Vancouveria]]*  C.Morren & Decne.

## Utilizzazion

I speci del géner *[[Mahonia]]* e Berberis vegnen dopràa ‘me di piant ornamentàl. 

## Riferiment


## Bibliografia
*
Ferrovia Roma-Civita Castellana-Viterbo

La ****, ciamada anca *Ferrovia Roma Nord*, a l'è 'na ferrovia regionala italiana a scartament normal che la conliga la stazzion de Viterbo e la stazzion de Piazzale Flaminio cont una trata longa 102 km.

Verta del 1913, l'è in Lazzi e l'è de proprietà de ASTRAL.

## Trafegh
### Urban

In tra piazzal Flaminio, indova che gh'è la corrispondenza con la linia A de la metropolitana in la fermada Flaminio, e Montebello a gh'è un servizzi metropolitan con frequenza in tra i 10 e i 15 menut. Desgià che l'è in del territori comunal de Roma, la stazzion de Sacrofano l'è dent de la zona tarifaria de la capital, anca se servida domà di treni extraurban.

Domà la stazzion de Piazza Euclide a l'è sota terra, con quella de Flaminio che l'è quatada ma al nivell de la strada, tute i du inn dent la penetrazzion urbana, che l'è una galleria de 2'080 meter.

Tut el trat urban a l'è a binari dobi e alimentad con catenaria contrapesada, e 'l segnalament l'è luminos, cont un armament pesant che l'è bon de sostegnì anca di mez pussee pesant rispet ai classegh metropolitane.

### Extraurban

El servizzi extraurban el gh'ha una frequenza de circa mez'ora in la matinada e anca de pussee de 'n ora in di alter moment. El temp per rivà de Roma a Viterbo l'è de circa 3 ore, in bas ai coincidenze.

Del 16 in di dì de lavorà nissun treno el fa la linia intera, che l'è compartida in du toch: Roma-Catalano e Catalano-Viterbo, menter in quei de festa cinch corren per tuta la linia intrega, pussee vun limitad a Sant'Oreste.

In la trata extraurbana la linia l'è a binari unegh e con catenaria a sospension rigida e 'l segnalament luminos el conviv con quell mecanegh e a ala.

A la stazzion de Fabrica di Roma a gh'è un ligam con la red ferroviaria nazzional, doperad incoeu domà per di reson de servizzi.

## Riferiment
*3rotaie 

## Bibliografia
* 
* 
* 
* 
* 
* 
* Attilio Grimaldi, *Destinazione Viterbo. La «Roma Nord» dalle origini al 1945 attraverso lo sviluppo della ferrovia in Italia*, Roma, Universitaria, 2016. ISBN 978-88-6507-9850
* Gianfranco Lelmi, *La Ferrovia Roma Nord ieri, oggi, domani*, Roma, Universitalia, 2018. ISBN 978-88-3293-074-0

## Alter progtt
Dryopteris erythrosora

La ***Dryopteris erythrosora***, anca conossuda ‘me **fìres d’autun** o **fìres a scud giapponesa**, a l’è ona specie di fìres de la famiglia di Dryopteridacei,  a l’è ona pianta originaria de l’Asia orientàl de la Cina al Giappon del sud, che la cress a l'lombrìa piena de lus in sui montisèj o in sui collìnn.

## Etimologia
El nòmm botanich *erythrosora* el ven del grèch antigh, e ‘l voeur dì "che ‘l gh’hà di recipient de spòr ross", che ‘l se rifer’ss al colór di struttur che gh’hànn denter i di spòr.

## Descrizion

A l’è semi-sempreverda, i foeuja|foeuj gh’hànn on colór compagn del ramm quand che hinn gióvin, ma hinn verd scur quand che hinn madùr. 

## Coltivazión
La *Dryopteris erythrosora*  l’è bona de soportà on soeul anca pussée succ de tanti alter fires, anca se la cress mèj in di soeul ùmed e ricch de sostanza orgànica, cont on pH infra el 6.1 e ‘l  7.5, espòsta al sol de la matina o de la bassa, ma minag a quèll del mesdì. La poò crèss in di zònn de rusteghèzza USDA infra la 5 e la 11. N’hinn stàa cattàa foeura tanti cultivar come la 'Prolifica' e la 'Viridosora'. La propagazión la ven tirada innanz per division in primavera, travèrs la separazión di corònn piscinìnn de quèj pussée gròss, oppùr pèr mèzz di spòr. Ancabén minga tròpp despèss, La ven coltivada ‘me ‘na pianta ornamentàl e in di giardìn grazie ai sò cambiament del colór del fojàmm del ross al verd scur. 

## Riferiment
Sarcococca confusa

La ***Sarcococca confusa***, a l’è ona specie de pianta angiospèrma  de la famiglia di bruxacei, e l’è probabil che la sia originaria de la Cina occidentàl. A l’è on arbùst semperverd alt fin a 2 meter e largh fin a vun, con di foeuj verd sberlusént ovàl e profumàa de mel, di fior bianch d’invèrna che orìginen di frutt sferich négher sberlusént, che gh’hànn on diametro de 5 mm.

A l’è on arbùst molto adattàbil e fàcil de vèss coltivàa in tanti situazión, comprésa l’ombrìa totàl e cont el soeul ùmed. A l’è tuttamàch 'na pian ta bona de cress al sol tucc el dì ancabén el sò fojàmm el sbiadìssa on poo. El soeul el gh’hà de vèss mantegnùu ùmed se la ven coltivada al sol o a l’ombrìa parziàl. Quèll arbust chì el butta i fior in del mèzz de l’invèrna cont on profùmm deliziós. I borlìtt négher piscinìtt vegnen mangià di usèj ch’en spanteghen la somenza.

## Riferiment
Sarcococca

El ***Sarcococca*** (**Sarcocòcca**)  l’è on gener de 11 speci de angiorspèrmi de la famiglia di Bruxacei, originari de l’èst e del sud-èst de l’Asia e de l’Himalaya. I cressen adasi, e hinn di arbùst semperverd, monòich de 1-2 meter de altèzza.  I sò foeuj, hinn 3-12 cm longh e largh de 1 a 4. I ménen del profùmm cont i sò fior, soratùtt d’invèrna. I frutt hinn di drup ross o négher e gh’hànn denter infra 1 e 3  de somenz. Di speci de sarcocòcca vegnen coltivàa ‘me di piant tappezzant o comunque servissen de quattà el terrén di zòn ùmed e ombreggiàd. el nùmer de cromosòma de quèlla specie chì l'è14 (2n = 28).

El nòmm del géner *Sarcococca* el vèn del grech antigh σάρξ (*sárx*) e κόκκος (*kókkos*) per dì "borlìn carnós", riferìi ai sò frutt négher.

## Speci reconossud

* *[[Sarcococca confusa]]* Sealy 
* *[[Sarcococca hookeriana]]* Baill.
* *[[Sarcococca humilis]]* Stapf
* *[[Sarcococca longifolia]]* M. Cheng
* *[[Sarcococca longipetiolata]]* M. Cheng
* *[[Sarcococca orientalis]]* C. Y. Wu
* *[[Sarcococca pruniformis]]* (Saracodine courier)
* *[[Sarcococca ruscifolia]]* Stapf
* *[[Sarcococca saligna]]* (D. Don) Mull.-Arg.
* *[[Sarcococca vagans]]* Stapf
* *[[Sarcococca wallichii]]* Stapf
* *[[Sarcococca zeylanica]]* Baill.

## Riferiment

* Flòra del Pakistan: ''Sarcococca''
* Flòra o de la China: lista di speci de la ''Sarcococca''
Tram Edison

El **Tram Edison** a l'è staa on modell de tram doperaa in su la red di tram de Milan del 1893 ai primm agn '60.

## Storia
Creaa de la ditta Edison, che l'ha gestii el tram de Milan finna al 1913, i primm tredes a hinn staa consegnaa in tra el 1893 e 'l 1894, e faseven la córsa sperimental in tra el Domm e 'l Sempion, i àlter hinn staa consegnaa in tra el 1897 e 'l 1912.

N'hinn staa faa su ben 566 e quand che hinn rivaa i primm tram ATM 600 hinn staa semper pussee mandaa in di servizzi minor e cont el rivà di tram ATM 1500 a carrej hinn staa semper puu tolt via del servizzi, e in part demotorizzaa per vess doperaa 'me remorcc e faa monodirezionai.

Retiraa in di agn '60, a hinn staa demolii tucc prima del 1969. El numer 256 l'è recuveraa del Francesco Ogliari e miss in del Musee di straport Ogliari a Ranch finna a la soa saradura in del 2015, quand che hinn sposta a la Malpensa al Musee Volandia.

Semper in di agn '60 a hinn staa reprodutt in scala H0 de la Rivarossi.

## Caratteristegh
Eren in principi di vettur a ass bidirezionai dotaa de perteghetta: in di ultem period de servizzi eren staa miss monodirezionai.

## Galleria di foto

File:Milano - corso Garibaldi - tram.jpg|Tram in corsa in cors Garibaldi
File:Museo Scienza Tecnica modello tram Edison.JPG|Modellin al Musee de la scienza e de la tecnologia Leonard da Vinci
File:Piazza Duomo Milano 1905.jpeg|Piazza del Domm piena de tram in del 1905
File:Tram Edison 256 cabina.jpg|Gabina del tram
File:Tram Edison 256 fiancata.jpg|Fiancada del tram conservaa
File:Milano, via Ripamonti 01.jpg|Tram in via Ripamonti
File:Milano, largo San Babila 03.jpg|Di tram in largh San Babila
File:Milano - corso Venezia - tram.jpg|Tram in cors Venezia
File:Milano - piazza Leonardo da Vinci - tram Edison.jpg|Tram in Città Studi


## Bibliografia
*Giovanni Cornolò e Giuseppe Severi, Tram e tramvie a Milano 1840-1987, Milano, Azienda Trasporti Municipali, 1987, pp. 64-73.

## Alter progett

## Vos corelaa
*Tram Edison 405-414
*Tram Edison 424-433 
*Tram Edison 416-420
*Tram Edison 434-443
Blocch automategh a corrent codifegaa

El **blocch automategh a corrent codifegaa** a l'è 'n sistema de blocch automategh doperaa in sui principai lign ferroviari italiann e che 'l permett anca la ripetizion in gabina, grazia a 'n interruzion de la correnta codifegada.

L'è fondaa in sul mandà 'na correnta in sul binari per ogni sezion de blocch, che l'è isolada di àlter per formà on circuitt de binari.

Se la tratta l'è libera el segnal l'è menaa innanz, menter se 'l treno l'interromp el circuitt e 'l dà l'orden al segnal prima de mettess a via impedida, che a soa voeulta el da orden a quell prima de mettes al giald.

La version bas l'è a quatter codes e la fonziona a 50 Hz, la pò avègh quatter codes e la permètt al massim 180 km/h:
*270: via libera
*180: avvis de segnal restrittiv
*120: reduzion de velocità
*75: via impedida
*AC: se la gh'è no la correnta, la sezion l'è ancamò impegnada o gh'è on guast. El fa partì la frenadura d'emergenza

In sui lign pussee svelt, compagn de la Direttissima, se gionta 'na modulazion a 178 Hz che la permètt de rivà a 9 codes e a 250 km/h, el massim de la red italiana classega. I codes giontaa a hinn:
*120*: reduzion de velocità a 100 km/h
*120**: reduzion de velocità a 130 km/h (doperaa no)
*150*: reduzion de velocità a 150 per lavorà
*270*: velocità massima de 230 km/h
*270**: super verd, l'è possibel rivà a 250 km/h

## Riferiment
*Segnali FS

## Vos corelaa
*Blocch elettrich manual
*Blocch elettrich automàtich a circuitt de binari
*Blocch elettrich conta-ass
Frascon

El **frascon** (in la classificazzion scientifica "Aspidistra", de la lengua greca antiga ασπίς, *aspís*, per dì scud, per via de l'aspètt di foeuj) a l’è ona pianta ornamentàl originaria de l'Asia orientàl (Giappon, Cina e Himalaya) e de l'Africa. I speci pussée sèpantegàa hinn l*Aspidistra elatior*, l*Aspidistra typica*, l*Aspidistra caespitosa*, l*Aspidistra linearifolia*, l*Aspidistra tonkinensis* e l*Asèpidistra lurida*. L’è on géner de la famiglia di Convallariacei (in precedenza ciamàz Liliacei); l'era pòch apprezzada in di temp indrée, de recént l’è stada rivalutada per la soa robustèzza e la  soa adattabilitàa a ògni tipo de clima e situazión, la soa altèzza la po’ raggióng pressappòch i 70 cm e la pò vèss coltivada tant in di vas quant ind la  piena tèrra, in di zòn del clima minga tròpp frècc riparada de l’ombrìa di alber o di arbust con la giontada de torba, sabbia e de materiàl inért bon per el drenagg. 

La pianta de l’Aspidistra la gh’hà on rizòma carnós, di foeuj largh e dur de color verd fòrt, lùster e sempervérd; di varietàa gh’hànn di foeuj con di scannelladùr bianch (*Aspidistra lurida*). I fior, che cressen quasi taccàa a la tèrra, hinn nò vistós, e despèss scondùu per via del fojàmm (per quèst gh’è quajvun che ‘l cred che la butta minga di fior), de color pórpora-brunéngh, di vòlt con di smaggettìn ciàr,  sboggen d’estaa e generen ‘n borlin negraster.  

I aspidìster hinn di piant molto veggión che pòden viv pussée de cent agn. El sò nòmm l’è diventàa famós per el scricciàtt George Orwell in del romanz *[[L'aspidistra la fiorirà]]* (*Keep the aspidistra flying*, 1936).

## Coltivazion
L’è ‘na pianta molto rùstega e veggióna, la se adatta a qualsesia tipo de terrén o esposizión e mai al sol dirètt, la sopòrta di clima con di escursión tèrmich (da -5° a +40°C) anca se la gh’hà paura di fòrt gelàa. A se pò doprà del terrùsc universàl drenàa de bon  .  L'Aspidistra  la gh’hà besògn d’on'ingrassaudra mensìl d’estaa con de l’ingrass mineràl slongàa in de l’acqua di dacquàd. La domanda pòch de acqua, la resìst ben a di perìod curt de siccità, i dacquàd d’estaa gh’hànn de vèss effettuàd quand che ‘l terrén l’è succ, e poeu srarìd d’invèrna.

I trapiànt d'on vas a ‘n’àlter gh’hànn de vèss eseguìi a la fin de l’autun domà se i radìs hànn occupà tutt  l spazi disponìbil.   La moltiplicazion l’è per división di scèpp in primavera, cont el piantà sùbit i noeuv piant, se gh’en è de frutt frèsch se pò sominà in autun. 

## Disgrazi
I ragg del sol tròpp fòrt pròvochen on rallentamént sensìbel de la créscita e ona scoloridùra di soeuj.  

In condizion de l’ambient sfavorévol i aspidister pòden subì di attàch di coccinili e  di àfide; in di terrén pòch drenàa pòden vèssegh di marsciùr per via di attàch di fung.

In di appartament hinn frquent i attach di vérmen.

## Note
Industria

Per **industria** la se intend ona quajsevoeur attività de l'omm che la pò generà di ben o di servizzi.

## Riferiment
*Enciclopedia Treccani

## Vos corelaa
*Revoluzion industriala
*Fabbriga
Sfronzon

El tèrmen botanich **sfronzón** l'è per dì on ram d'ona  pianta  che  'l se sviluppa direttamént del tronch o di pee de l’alber e di vòlt anca direttamént de la radìs.

I sfronzón pòden ancasì formàss in corrispondenza di cicatrìs d’on ramm tajàa e vegnen dopràa in del giardinàgg e di fiorista per la riproduzión di piant per mèzz del taj o per renovàj de manera de evitànn la soa crescita a spropòsit. 

La moltiplica per sfonzón l’è ‘na tècnica molto doprada, de già che la permètt de ottegnì di piant grand pussée a la svèlta rispètt a quèj ottegnùu de la somenza. ‘Na quàj vòlta i sfronzón gh’hànn di sò radis, quand ch’a hinn ancamò taccàa a la pianta mader, e’n gh’hànn l’istèss patrimòni genetich. 

L'operazion agronomica de tràa via i sfronzón, cont i taj de potadura oppùr anca stréppandoj via, la ven ciamada  **desfronzonadura** (términ tècnich assosènn dopràa, per esempi ind la coltivazion di vidor e di oliv). 

Di piant angiospèrmi che tipicament fànn di sfronzón hinn la Serenèlla (*[[Syringa vulgaris]]*), el pòmmgranàa (*[[Punica granatum]]*), el morón négher (*[[Morus nigra]]*), l'olìv(*[[Olea europea]]*), el castàn (*[[Castanea sativa]]*), el cornàa (*[[Cornus mas]]*), el zezuìn (*[[Ziziphus jujuba]]*), el làur (*[[Laurus nobilis]]*), etcetera.

I sfronzón, inveci vegnen prodòtt nò de la pupart di  gimnospèrmi, foeura che di *[[Cycadales|Cicadi]]*, ch’ a hinn sòlit a prodùj al fondament o anca in alt ind la sciòma, e la *[[Wollemia nobilis]]*, che l’è ùnega conifera a manda foeura i sfronzón.
Giornalism

El **giornalism** a l'è l'attività de regoeuj, commentà e spantegà i notizzi cont on quajsevoeur mezz de comunicazion. In d'on pajes democrategh el giornalism l'è retegnuu assee important e despess i giornalista gh'hann di protezion de legg apposta per permett che i cittadin sien informaa liberament.

## Riferiment
*Treccani
Stazion de Milan Affer (1879)

La **stazion de Milan Affer** a l'è stada 'na stazion ferroviaria in su la ferrovia Milan-Ass che l'ha servii el quarter  omonem, in pee del 1879 al 2011.

## Storia
L'è stada verta in del 1879 'me fermada per servì Affer, comun autonom finna al 1923. El 1 de luj 1928 la deventa stazion, degià che in del fevree l'era staa inauguraa el segond binari in tra la Bovisa e Vared.

In del 2009, per permett el lavorà per la noeuva stazion, l'è declassada a fermada e l'è sarada el 26 de maez 2011, dì che l'è verta la noeuva stazion insemma a l'omonema stazion de interscambi de la linia 3 de la metropolitana de Milan.

## Struttur e impiant

El piazzal el gh'aveva de trii binari cont ona banchina lateral e voeuna banchina a isola: el binari 1 l'è staa tajaa a Nord per permett domà el transit di mezz de servizzi de la rimessa.

Al dì d'incoeu el vegg passagg a nivell l'è staa sostituii de 'na passerella ciclopedonal pocch pussee a Nord, el perimeter de l'area ferroviaria l'è staa quattaa cont di pannej per sbassà el son e i marciapee di banchitt hinn staa desmontaa, menter el fabregaa viaggiator l'è staa conservaa 'me sed di City Angels.

## Riferiment
*^ Luigi Ripamonti, Trasporti, viabilità, urbanistica, abitazioni, in La storia di Affori, Milano, La Buona Parola, Periodico della Parrocchia di Santa Giustina, Milano (Affori), 1995.
*^ Sergio Viganò, Metropolitane in crescita, a Milano..., in I Treni, n. 337, Salò, Editrice Trasporti su Rotaie, maggio 2011, pp. 20-25, ISSN 0392-4602 (WC · ACNP).

## Interprogett
Tranvia de la Certosa de Pavia

La **tranvia de la Certosa de Pavia** a l'è staa 'n servizzi de straport in pee del 1913 al 1944 che 'l conligava la Certosa de Pavia a la stazion omonema.

## Storia
In del 1896 el Ignazio Maria Giraud l'insubiss a la Società di Strad Ferraa del Mediterrani 'na tranvia elettriga per conligà la Certosa a la stazion cittadina inscì de favorì el turism e l'attività del Giraud, che 'l faseva di liquor in la zona. L'è presentaa on progett per conligà la stazion al monument arent a la Certosa.

Con la statalizzazion di ferrovij italiann el progett el se blocca e se torna a parlà domà in del 1909 con l'interessament del Enrico Maddalena, gener del Graud, che l'otegn la concession in del 1912 per ona linia a cavall che l'è attivada el 1 de settember 1913, dopo de 'n lavorà de trii mes. La corsa la durava cinch menut e se faseven quatter o cinch cors al dì.

Con la prima guerra mondial l'è sospeduda perchè el ministeri de la guerra el requisiss i cavaj, che tornen in del 1919 e donca el servizzi el recomincia el 1 de marz 1919.

Se pensa donca de passà a di mezz a motor e dopo che di trattativ fallissen se proeuva a motorizzà 'na carrozza cont el motor de 'n autocarr Fiat 18.

Con la segonda guerra mondial i servizzi rallenten e hinn sospenduu in del 1942 quand che i cavaj hinn confiscaa: l'è otegnuu on cavall indree che 'l permett de fà on orari redutt, fermaa in del 1944. I ered del Maddalena, fornida la guerra, proeuven a dervì de noeuv la linia ma l'è faa no perchè l'armament l'era in d'on stat gramm e 'l straport in su gomma el faseva fiss concorrenza.

I binari, che eren ancamò visibil in di agn '80, hinn staa tolt via in del 2009.

## Caratteristegh
La linia a l'era a trazion animala e a scartament metrich a binari unich cont on raddobbi per i incros: longa pocch pussee de 'n chilometer la partiva a l'ingress de la Certosa, la costeggiava el mur e a travers de la strada provincial la rivava a la stazion di treni.

## Material rotabil
In su la tranvia eren doperaa dò carrozz crompaa de segonda man de la red di tram de Genoa, ch'eren tiraa de 'n cavall ciascona. I carrozz a hinn ancamò conservaa, voeuna al Musee Volandia - in precedenza al Musee Ogliari - e l'oltra a la Certosa, indova che l'è bandonada dopo vess stada de 'n azienda milanesa.

## Bibliografia
* Francesco Ogliari, Franco Sapi, *Stiffelius e berretto rosso. Storia dei trasporti italiani volume 4°*, a cura degli autori, Milano, 1964.
* Mario Moretti, *Il tram della Certosa*, I Treni Oggi n° 62, luglio-agosto 1986, Editrice Trasporti su Rotaie, Salò (BS), pp. 29-30.
Sarcococca hookeriana

La ***Sarcococca hookeriana***, , a l’è ona specie de angiospèrma de la famiglia di Buxaceae, originaria de la Cina, l'Afghanistan, l'India nòrd orientàl , el Bhutan e 'l  Nepal. A l’è on arbùst o 'na pianta tappezzanta che ‘l cress adasi infra 30 e 70 cm de altèzza. La prodùss di fior bianch aromàtich in del cors de l’invèrna, di borlìtt négher vegnen in di temp adrée.  

L’aggettìv latin latìn *hookeriana* l’è riferìi al botànich e esploradór britànnich Joseph Dalton Hooker.

La *Sarcococca hookeriana* la gh’hà tanti varietà de aspètt molto divèrs ai quai gh’è stàa dàa vari nòmm. D’usanza recenta, per esempi, l’è stàa dopràa el nòmm *Sarcococca hookeriana* var. *humilis* quèlla che in temp indrée la vegniva ciamada *Sarcococca humilis*, ancabén che la gh’abìa di foeuj pussée largh e sberlusént e ‘n contegn divèrs de quèll si àlter varietàa. 

La *Sarcococca hookeriana* varità *digyna* l’è pussée slanzada e con di foeuj strècc. 

## Riferiment

## Ligamm de foeura

* North Carolina State Extension, North Carolina Extension Gardener Plant Toolbox
* Washington State University, Clark County Extension, Pacific NorthWest (PNW) plants database
Tranvia Bressa-Salladega-Gussagh

La **** a l'è stada 'na tranvia a scartament tranviari standard  a passà per Salladega longa 8.718 km.

Verta del 1907 e sarada in del 1953, l'era in Pruvincia de Bressa. 

## Riferiment
*Treni e Binari

## Alter progett
Tranvia Bressa-Idro

La **** a l'è stada 'na tranvia a scartament tranviari standard  longa 81.825 km.

Verta del 1881 e sarada in del 1932, l'era in Pruvincia de Bressa. 

## Riferiment
*Sitt de RFI

## Alter progett
Tranvia Bressa-Mantoa-Ostija

La **** a l'è stada 'na tranvia a scartament tranviari standard che la conligava Bressa, Mantoa e Ostija longa 109.83 km.

Verta del 1882 e sarada in del 1952, l'era in Lombardia. 

## Riferiment
*Treni e Binari

## Alter progett
Tranvia Bisusch-Vigiuu

La **** a l'è stada 'na tranvia a scartament metrich  longa 2.55 km.

Verta del 1912 e sarada in del 1951, l'era in Pruvincia de Vares. 

## Riferiment
*Treni e Binari

## Alter progett
Tranvia Bergom-Trescor-Sarnich

La **** a l'è stada 'na tranvia a   longa 37 km.

Verta del 1901 e sarada in del 1921, l'era in Provincia de Bergom. 

## Riferiment
*Treni e Binari

## Alter progett
Scartament metrich italian

El **scartament metrich italian** a l'è 'n scartament tipegh italian derivaa del scartament metrich internazional che 'l gh'ha ona distanza in tra i binari de 950 mm.

## Origin
In Italia, compagn de la Franza, el scartament l'éra misuraa no del pont pussee interno del binari ma de l'ass, donca el meter italiann l'éra equivalent a 950 mm in del sistema de misura standard.

## Storia
In Italia 'sto scartament l'è miss con la legg 5002 del 29 de luj 1879, che la stabiliva i mesur a l'ass de 1'000 mm e de 1'500 mm, ciovè 950 mm e 1'435 mm in del sistema standard.

De quell ann la pupart di ferrovij a scartament redutt italiann a hinn staa faa su a scartament metrich italian e la pupart di ferrovij a scartament metrich internazional che gh'è in Italia hinn staa faa su in l'Imperi Austro-Ongaregh, compagn de la ferrovia del Renon e de la ferrovia Trent-Malé-Mezzana, o per compatibilità internazionala compagn de la ferrovia Dòmm-Locarn o de la ferrovia del Bernina: 'n eccezion parziala l'è la ferrovia Genoa-Casella, fàda su in del 1929.

Con l'annession del Trentin e de Triest in del 1919 l'Italia la eredita anca on poo de lign a scartament bosniach, che hinn saraa dent di agn '20, foeura che per la ferrovia de la Val Gardena che la sara in del 1960. Di alter a hinn inveci trasformaa a scartament metrich internazional, compagn de la ferrovia de la Val de Fiemm, che la resta finna al 1960 anca lee.

Cont el colonialism italian 'sto sistema l'è esportaa: in del 1901 l'è verta la ferrovia Massaua-Asmara, in del period de la segonda guerra mondial hinn faa su di ferrovij in Libia con 'sto scartament, in tra el 1914 e 'l 1941 l'è stada in servizzi in Somalia la Ferrovia Mogadiscio-Villabruzzi.

Cont el temp i lign in Italia con 'sto scartament hinn staa saraa: la red FS a scartament redutt de la Sicilia, in pee del 1903, l'è completament sarada in del 1987 dopo de 'n period de depotenziament, menter la ferrovia Rimini-San Marin l'è sarada durant de la guerra paj dagn ricevuu.

Anca la pupart di Ferrovij de la Sardegna a hinn staa saraa, ma mai del tutt: del 2000 'na part l'è trasformada in tram, compagn de la tranvia de Sassari e de la red di tram de Cagliari.

Ona part de la ferrovia Circumetnea l'è stada poeu convertida a scartament standard e l'è deventada la metropolitana de Catania.
## Esempi
### Attiv incoeu
#### Italia
*Circumvesuviana
*Ferrovia Roma-Giardinetti
*Ferrovia Circumetnea
*Ferrovij de la Sardegna
#### Alter Stat
*Ferrovia Massaua-Asmara (domà parzialment attiva)
### Saraa
#### Italia
*Ferrovia Roma-Fiuggi-Alatri-Frosinone
*Ferrovia di Dolomitt
*Red FS a scartament redutt de la Sicilia
*Tranvia Biella-Oropa
*Ferrovia Rocchette-Asiago
*Ferrovia Rimini-Novafeltria
*Ferrovia Modena-Mirandola
*Ferrovia Modena-Vignola
*Ferrovia Rimini-San Marin

#### Alter Stat
*Ferrovij de la Libia italiana
*Ferrovia Mogadiscio-Villabruzzi

## Riferiment
*Le ferrovie in Sicilia
*Storia dello scartamento ridotto 
*Sicilia il treno
*Una ferrovia dilapidata

## Alter progett

## Vos corelaa
*Scartament redutt
Tranvia Com-Cernobi-Maslianich-Pont Ciass

La **** a l'è stada 'na tranvia a scartament metrich che la conligava Com e Pont Ciass e longa 11.539 km.

Verta del 1911 e sarada in del 1922, l'era in Provincia de Com. 

## Riferiment
*Treni e Binari

## Alter progett
Tranvia Comm-Fin-Saronn

La **** a l'è stada 'na tranvia a scartament tranviari standard  longa 23.8 km.

Verta del 1880 e sarada in del 1898, l'era in Lombardia. 

In del 1898 l'è, cont on decrett, trasformada in la ferrovia Saronn-Comm. Ona part di binari l'è doperada de la red di tram de Comm, finna a la soa saradura.

## Riferiment
*Treni e Binari

## Alter progett
Tranvia Cusan-Cinisell-Monscia

La **** a l'è stada 'na tranvia a scartament tranviari standard  longa 9 km.

Verta del 1890 e sarada in del 1918, l'era in Provincia de Milan. 

## Riferiment
*Treni e Binari

## Alter progett
Tranvia Isee-Rovaa-Ciari

La **** a l'è stada 'na tranvia a scartament metrich italian  longa 20.9 km.

Verta del 1897 e sarada in del 1915, l'era in Pruvincia de Bressa. 

## Riferiment
*Treni e Binari

## Alter progett
Open Source Intelligence

Per **Open Source Intelligence** se intend l'attività de regoeuj di informazion grazia a di font che hinn publegament accessibij.

Se doperen de solit i media, i informazion che gh'è in su l'Internet, i dacc di enti publegh, di publegazion accademich e scientifegh, di aziend e i inscì ciamada litteradura grisa.

## Riferiment
*Open Source Intelligence (OSINT): cos’è, a chi serve e come usarla

## Vos corelaa
*Intellipedia
*Open data
Tranvia Milan-Saronn-Tradaa

La **** a l'è stada 'na tranvia a scartament tranviari standard  longa 22 km in la trata Milan-Saronn.

Verta del 1877 e sarada in del 1895, l'era in Lombardia. 

## Riferiment
*Treni e Binari

## Alter progett